kk kk kk en ar en fa uk ba kk kk uk kk kk kk kk kk kk kk ru ru bg kk kk ru ru ru hbs_cyr kk kk kk de en kk kk tt kk kk en ru kk kk kk kk en kk kk kk kk kk en ru kk kk kk kk en kk kk kk kk kk en ru kk kk kk kk en kk kk kk kk kk en ru kk kk kk kk en kk kk kk kk kk en ru kk kk kk kk en kk kk kk uk kk en ru kk tt kk kk en kk kk kk kk kk en ru kk kk kk kk en kk kk kk kk kk kk kk en en en en en kk kk kk kk de de kk de de kk de en kk de en kk kk kk uk ky kk ky kk ky kk kk de kk kk kk de kk de kk de kk de kk de kk kk de sah de ru de kk de kk de kk de kk de kk de kk de kk de kk de kk de kk de kk de kk ru kk kk pl ky pl
Қалдыбайқожа мен Шөженің айтысы – Qojalar.kz
QOJALAR.KZ - Тарих. Таным. Тағлым.
Көшкен ел сазды жерге қонбай ма екен?
Қазақтан қожа підия алмай ма екен?
Сол дәулет Құдай берген таусылар ма,
Екеуміз бөліп алсақ болмай ма екен?
Соқыр сеннен басқада тіл бар ма екен?
Сөйлер сөзге соқырлар ділмар ма екен?
Бір соқыр мен бір ақсақ үйлесіп ап,
Ақы иесі құр қалмақ жол барма екен?
Қожада да қожа бар, діндар қожам,
Алдыңда сайрап тұрған жол бар қожам.
Қожа болсаң пір болып дін үйретпей,
Қазақтың өлеңінде нең бар қожам?
Қырғызда да қырғыз бар діндар қырғыз,
Сенің түбің белгілі мардар Қырғыз.
Сүйегім қожа-дағы етім Қазақ,
Қазағымның ішінде нең бар Қырғыз?
Мен құдайдан тілеймін дінге саулық,
Жалған сөйлеп қапыда қылма жаулық.
Қожа, қожа дегенге қоқиланба,
Қожа түбі сарт екен Өгіз таулық.
Бүркіт салған шығады заңғар тауға,
Ойнап күлген жақсы екен денің сауда.
Жер, жерін жекен сүйіп табар деген,
Соқыр Қырғыз кетсеңші Алатауға.
Қожаның өзіме қой жалғыз өзін,
Шөженің кім кемітпес екі көзін.
Қожа болсаң сатылмай көрінгенге,
Бұл жұртқа ұқтырсаңшы діннің сөзін.
Жамандық ойлай, ойлай көзің шықты,
Көзің соқыр болсада кеудең мықты.
Құдай сөзін айт десең мен айтайын,
Даяр боп зәмзәм суы қайдан шықты?
Қожа болып қалар-ау көкшесінен,
Көп шошимын сөзіңнің тікшесінен.
Ажар апа толғатып қиналғанда,
Зәмзәм шыққан тебінген өкшесінен.
Су шыққан жоқ Ажардың өкшесінен,
Сен шошыма сөзімнің тікшесінен.
Ажар апа су іздеп жүгіргенде,
Зәмзәм шыққан Смағул өкшесінен.
Қожеке қожамысың қара мысың,
Таласып болмас іске барамысың.
Әзіз қожа Хан қожа, ақын қожа,
Таласып хан қожаға барамысың.
Соқыр Шөже мінгенің теңбіл шұбар,
Меніменен таласып терің шығар.
Барсаң бар қожалықты Хан қожаға,
Олда өзімдей оқыған қожа шығар.
Сеннен басқа оқыған қожа жоқ па?
Сеннен басқа дүниеде соққан жоқ па?
Мариям ана Исаға толғатқанда,
Табанынан ағар су шыққан жоқпа?
Сен соқыр, сен мүгедек, мен бір ақсақ,
Сеннен гөрі бәлем көп мені қазсақ.
Шариғаттың сөзінен білерің жоқ,
Құр далада ойбайлап жүрген қақсап.
Екеуі жеңісе алмай тарқасады.
Сирек қолжазба қоры 19-папка. Латын хәрпінен аударған Сейт-Омар Саттарұлы
Қалдыбайқожа мен Шөженің айтысы
Facebook VKontakte Odnoklassniki WhatsApp Telegram Viber Э-пошта арқылы бөлісу Басып шығару
Майлықожаұлы Исабек ақынның Елтай Ерназаровқа хаты
ҰЛБИКЕ МЕН МӘДЕЛІҚОЖА АЙТЫСЫ
Пікір қалдыру Жауапты болдырмау
Э-пошта мекенжайыңыз жарияланбайды. Міндетті өрістер * таңбаланған
Қожа Ахмет Ясауи, Ақсақ Темір және Түркістан мәдениеті
Жүзге кірмейтін қазақ рулары
Ходжи южного Казахстана: история и культура
Ясауи туралы аңыз әңгімелер
Қарапайымдылық пен қайырымдылықтың қаһарманы
Пайғамбар ғ.с.-нің Медине Мінәуәрәда болған ахуалы
Харон патша және Әзім туралы хикаят
Хүжрәттің 3-ші жылында болған оқиға
Аңыз  – ақиқаттың айнасы
© Copyright 2014 - 2019. Материалдарды көшіру барысында Qojalar.kz сайтына сілтеме қойылуы міндетті.
Facebook VKontakte Odnoklassniki WhatsApp Telegram Viber